OpenLLM-France/wikimedia huggingface dataset:
# Afèresi (medicina)

L'afèresi és la tècnica mitjançant la qual se separen els components de la sang, de manera que són seleccionats els necessaris per a la seva aplicació en medicina, mentre la resta són retornats al torrent sanguini.

## Finalitat de l'afèresi

La finalitat de l'afèresi és l'extracció d'un component sanguini destinat a la transfusió o per al tractament d'algunes malalties que necessiten l'eliminació d'un component patològic de la sang.

## Descripció del procés de l'afèresi

El procediment de l'afèresi consisteix a connectar per via venosa a través d'un o dos accessos al donant o al pacient, a una màquina separadora de cèl·luless (glòbuls vermells, glòbuls blancs i plaquetes), mitjançant un equip de bosses i tubs de recol·lecció estèrils. La sang arriba al separador cel·lular, on es processa i se selecciona el producte a recol·lectar, i la resta de la sang és retornada al pacient o al donant. Segons el tipus de màquina de recol·lecció i el producte que es pretén obtenir, l'afèresi pot durar entre 30 minuts i dues hores.
Els criteris de selecció del donant són els mateixos establerts per a la donació de sang. Aquest procediment es realitza sota la supervisió de personal mèdic i d'infermeria amb experiència en aquest tipus de donació.
Periòdicament, durant l'afèresi, es realitzen una sèrie de controls de la donació com ara el pols, la tensió i l'estat general del donant o pacient.

## Efectes secundaris

* Durant les afèresis els efectes secundaris més freqüents són les rampes musculars (especialment la sensació de formigueig als llavis), que se solucionen amb certa facilitat subministrant calci.
* Altres efectes secundaris de molt baixa freqüència són: hipotensió causa de la circulació extracorpòria, malestar general o síncope.

## Vegeu també

* Donació de sang

## Enllaços externs

* Fundació Banc de Sang i Teixits de Balears
Viccionari
# Forests mixtes de l'altiplà de Loess de Xina central

L'ecoregió dels boscos mixtes de l'altiplà Loess de la Xina Central cobreix un altiplà allargat a tota la Xina del nord-centre, caracteritzat per sòls acumulats de pols arrossegada pel vent conegut com a loess i fins al glacial. El sòl groguenc transmet el seu color curs avall del riu Groc i a la Mar Groga. L'ecoregió es troba a l'oest de la conca inferior del riu Groc i de la plana de la Xina nord. El codi WWF de l'ecoregió és PA0411.

## Ubicació i descripció

L'ecoregió recorre uns 1.600 km de sud-oest a nord-est i té uns 300 km d'amplada. El sòl loess té una espessor de fins a 200 metres de gruix, amb les majors profunditats al sud-oest, on es poden formar les loess en forma de muntanyes consolidades. Els dipòsits més prims es troben al nord-est, on el loess omple només les conques. Com que el loess conserva bé els nutrients i l'aigua, el sòl pot donar suport a la vegetació durant les estacions seques.

## Clima

El clima de l'ecoregió és un clima continental humit, estiu càlid (classificació del clima Köppen (Dwb)), amb un hivern sec. Aquest clima es caracteritza per grans diferencials de temperatura estacional i un estiu càlid (almenys quatre mesos amb una mitjana de més de 10 ° C), però no hi ha un mes de mitjana superior 22 ° C ni hiverns freds amb precipitacions mensuals menors d'una desena part del mes més humit de l'estiu.

## Flora i fauna

L'altiplà suporta forests mixtes decídues de fulla ampla a les zones del nord i de l'est, tot i que la vegetació és més escassa i pobra cap al sud-oest. La conversió del bosc en superfície agrícola amb el pas del temps ha comportat l'erosió i la pèrdua de la vegetació, que en algunes zones ha estat greu. La creença general és que l'àrea va ser densament boscosa amb arbres alts, tot i que les recents investigacions suggereixen que gran part de la zona pot haver estat de pastures en els darrers 20.000 anys.
Des dels anys cinquanta, el govern ha donat suport a programes de plantació d'arbres per al control de l'erosió a la regió, convertint terrenys agrícoles poc productius en pendents escarpats de bosc.

## Referències

* 1 2 «"Central China Loess Plateau Mixed Forests". World Wildlife Federation» (en anglès). WWF. [Consulta: 1r novembre 2012].
* ↑ «"Map of Ecoregions 2017". Resolve, using WWF data» (en anglès). WWF. [Consulta: 1r novembre 2019].
* ↑ Kottek, M., J. Grieser, C. Beck, B. Rudolf,, F. Rubel «World Map of Koppen-Geiger Climate Classification Updated» (pdf) (en anglès). Gebrüder Borntraeger, 2006.
* ↑ «"Dataset - Koppen climate classifications"» (en anglès). World Bank.. [Consulta: 2 novembre 2019].
* ↑ «"New study uproots popular belief in Central China's leafy Loess Plateau"» (en anglès). South China Morning Post. [Consulta: 2 novembre 2019].
* ↑ «"Satellite evidence for significant biophysical consequences of the "Grain for Green" Program on the Loess Plateau in China"» (en anglès). AGU100. [Consulta: 2 novembre 2019].
# Flammulina

La flammulina (Flammulina velutipes) és un bolet de cama vellutada i barret viscós que creix de manera natural a la fi de la tardor sobre les soques tallades i fusta morta de Celtis sinensis var. japonica, un arbre molt pròxim del lledoner.
Té una olor molt tènue. Els conreadors d'aquest bolet no volen obtenir el mateix bolet que creix al bosc, puix que aleshores té un gust poc interessant. El conreen de manera que aconsegueixen que s'allargui molt la cama i que formi unes flotes amb el barret minúscul. Aleshores, el bolet desenvolupa una sabor molt atractívola.
A la primera imatge es pot observar la forma conreada i a la segona la forma silvestre.

## Bibliografia

* Der große Pilzatlas. Könemann, Colònia, 1999. ISBN 382901726X.
* Hobbs, Christopher: Medicinal Mushrooms. Botanica Press, Santa Cruz, 1995.
# Airbus Helicopters VSR700

El VSR700 és un helicòpter dron de reconeixement en fase desenvolupament per un projecte de col·laboració entre Airbus Helicopters (antigament Eurocopter) i DCNS anunciat l'octubre del 2016.

## Característiques

Inicialment, el VSR700 havia de ser el vector aeri del sistema de dron marítim Orka. Desenvolupat a petició de l'Armada Francesa, es basa en l'helicòpter lleuger Cabri G2, desenvolupat i fabricat per Hélicoptères Guimbal, amb un pes màxim a l'enlairament d'aproximadament 700 kg. Així doncs, és una aeronau molt més grossa que el Camcopter S-100 austríac amb el qual ja havia experimentat l'Armada Francesa.

## Història

El 20 d'octubre del 2016 s'anuncià l'aparell escollit per al programa de Sistema de Drons Aeris per a l'Armada. El 2017 es dugueren a terme proves en un dels portahelicòpters de la classe Mistral. Està previst que es desplegui en aquest tipus de naus, així com en fragates. Està previst que porti un motor dièsel Thielert Centurion 2.0 més eficient que qualsevol altre de la mateixa categoria (15 kg de combustible per hora de vol), que ofereix una autonomia d'aproximadament 10 h amb una càrrega útil de 150 kg (bola optrònica i radar) o més amb una càrrega reduïda (es parla de 12 h amb només la càrrega òptica).

## Referències

* ↑ Helen Chachaty. «Airbus Helicopters et DCNS dévoilent le VSR70» (en francès). [Consulta: 21 octubre 2016].
* ↑ Error: hi ha títol o url, però calen tots dos paràmetres.«[{{{url}}} Le VSR700, le drone hélicoptère dont rêve la Marine nationale]» (en francès), 22-06-2017. [Consulta: 25 abril 2018].
# Fort Leonard Wood

Fort Leonard Wood és una concentració de població designada pel cens dels Estats Units a l'estat de Missouri. Segons el cens del 2000 tenia 13.667 habitants.

## Demografia

Segons el cens del 2000, Fort Leonard Wood tenia 13.666 habitants, 2.639 habitatges, i 2.335 famílies. La densitat de població era de 54,3 habitants per km².
Dels 2.639 habitatges en un 71,5% hi vivien nens de menys de 18 anys, en un 80% hi vivien parelles casades, en un 5,8% dones solteres, i en un 11,5% no eren unitats familiars. En el 7% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,32 i el nombre mitjà de persones que vivien en cada família era de 3,54.
Per edats la població es repartia de la següent manera: un 27,8% tenia menys de 18 anys, un 35% entre 18 i 24, un 35,8% entre 25 i 44, un 1,3% de 45 a 60 i un 0,1% 65 anys o més.
L'edat mediana era de 21 anys. Per cada 100 dones de 18 o més anys hi havia 181,4 homes.
La renda mediana per habitatge era de 33.891 $ i la renda mediana per família de 34.354 $. Els homes tenien una renda mediana de 24.732 $ mentre que les dones 20.421 $. La renda per capita de la població era d'11.652 $. Entorn del 2,7% de les famílies i el 4,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fort Leonard Wood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- Fort Leonard Wood». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Font de Davall (Avellanos)

La Font de Davall és una font del terme municipal de Sarroca de Bellera (antic terme ribagorçà de Benés, del Pallars Jussà, dins del territori del poble d'Avellanos.
Està situada a 1.298 m d'altitud, a l'est d'Avellanos, a l'esquerra de la llau de Canarill. És una de les tres fonts, juntament amb la de Canarill i la dels Estanys, que subministraven aigua al poble d'Avellanos.

## Enllaços externs

* Institut Cartogràfic de Catalunya
# Aiguebelette-le-Lac

Aiguebelette-le-Lac és un municipi francès, situat al departament de la Savoia i a la regió d'Alvèrnia-Roine-Alps.
# Alberto Ortega Martín

Alberto Ortega Martín (Madrid, 14 de novembre de 1962) és un arquebisbe catòlic, diplomàtic, canonista, teòleg i filòsof espanyol. És membre de Comunió i Alliberament, pertany al Servei Diplomàtic de la Santa Seu. Des del 2015, nomenat pel papa Francesc, és arquebisbe titular de Midila i nunci apostòlic a Jordània i Iraq.

## Biografia

Des de jove va decidir entrar al seminari i després de fer-hi la formació eclesiàstica fou ordenat el 28 d'abril del 1990 per l'aleshores cardenal i arquebisbe Ángel Suquía Goicoechea.
Des de la seva ordenació és membre de l'organització catòlica Comunió i Alliberament. Estudià filosofia i teologia i obtingué un doctorat en dret canònic. El 1993 es traslladà a Roma, on estigué preparant la seva carrera diplomàtica a l'Acadèmia Pontifícia Eclesiàstica.
A partir de l'1 de juliol del 1997 entrà a treballar al Servei Diplomàtic de la Santa Seu com a conseller de la nunciatura apostòlica de Nicaragua i de seguida fou secretari de les nunciatures de Sud-àfrica i del Líban. El 2004 passà a la Secretaria d'Estat de la Santa Seu, on el 2007 es convertí en director de la Secretaria per a les Delegacions del Nord d'Àfrica i la península aràbiga. Cal destacar que durant aquells anys coordinà la Secció de Relacions amb els Estats i ha estat partícip en les negociacions per solucionar el conflicte entre Israel i Palestina.
Des de l'1 d'agost del 2015, després de ser nomenat pel papa Francesc, és arquebisbe titular de Midila (Algèria) i nunci apostòlic a Jordània i Iraq. Rebé la consagració episcopal el 10 d'octubre d'aquell any a mans del cardenal Pietro Parolin.

## Referències

* ↑ «El Papa nombra al español Ortega Martín nuncio apostólico en Jordania e Irak» (en castellà), 01-08-2015. [Consulta: 25 setembre 2023].
* ↑ Press, Europa. «El Papa nombra al español Alberto Ortega, nuevo nuncio de la Santa Sede en Irak y Jordania», 01-08-2015. [Consulta: 25 setembre 2023].
* ↑ http://www.italiaoggi.it/giornali/dettaglio_giornali.asp?preview=false&accessMode=FA&id=2009519&codiciTestate=1&sez=giornali
* ↑ «Obispado de Alcalá de Henares» (en castellà), 25-09-2023. [Consulta: 25 setembre 2023].
# Federació de Futbol de Nigèria

La Federació de Futbol de Nigèria (fins 2008 Associació de Futbol de Nigèria) és la institució que regeix el futbol a Nigèria. Agrupa tots els clubs de futbol del país i es fa càrrec de l'organització de la Lliga nigeriana de futbol i la Copa. També és titular de la Selecció de futbol de Nigèria absoluta i les de les altres categories. Té la seu a Abuja.
Va ser formada el 1945. L'any 2014 va ser suspesa per la FIFA temporalment.
* Afiliació a la FIFA: 1960
* Afiliació a la CAF: 1959

## Presidents

* Pa Mulford (1945-1947)
* Pius Quist (Anthony) (1947-194)
* D.H. Holley (1949-1950)
* P. Harvey (1951-1953)
* N. Miller (1954-1956)
* Dennis J. Slattery (1957-1958)
* R.B. Allen (1959-1960)
* Godfrey Amachree (1960 - 1961)
* F.A. Ogunmuyiwa (1961 - 1962)
* Louis Edet May (1962 - 1963)
* M.S. Adawale (Acting) (1963 - 1963)
* A.B. Osula (Acting) (1963 - 1963)
* Francis Giwa-Osagie (1964 - 1964)
* Ishola Bajulaiye (1965 - 1965)
* Chuba Ikpeazu (1965 - 1967)
* Godfrey Amachree (1967 - 1970)
* Kevin Lawson (Col.) (1971 - 1971)
* Edwin Kentebbe (Comdr.) (1971 - 1972)
* Ademola Adeoba (Acting) (1972 - 1972)
* Emmanuel Sotomi (Brig.) (1973 - 1973)
* Sunday Dankaro (1974 - 1980)
* Mike Okwechime (Col.) (1981 - May 1982)
* Edwin Kentebbe (Comdr.) 1982–1983
* Tony Ikazoboh (1983 - 1987)
* John Obakpolor (1987 - 1988)
* Chuba Ikpeazu (1988 - 1989)
* Efiom Okon (Interim) (1989)
* Tony Ikazoboh (1989)
* Yusuf Ali (1990 - 1991)
* Efiom Okon (1991 - 1992)
* Amos Adamu (1992 - 1993)
* Emeka Omeruah (1993 - 1997)
* Abdulmumini Aminu (1997 - 1999)
* Kojo Williams (1999)
* Dominic Oneya (1999 - 2002)
* Ibrahim Galadima (2002 - 2006)
* Sani Lulu (2006 - 2010)
* Aminu Maigari (2010 - 2014)
* Amaju Pinnick (2014–Present)

## Referències

* ↑ Nigeria Arxivat 2018-11-25 a Wayback Machine. at the FIFA website.
* ↑ Nigeria at CAF Online
* ↑ «FIFA Emergency Committee suspends Nigeria Football Federation». Arxivat de l'original el 2014-12-29. [Consulta: 22 juny 2018].
* ↑ skysports - Nigeria banned from international football by FIFA due to government interference

## Enllaços externs

* Web oficial
# Fortaleses dàcies de les muntanyes d'Orăştie

Les fortaleses dàcies de les muntanyes Orăştie (Romania) són un grup de ruïnes històriques que havien format un conjunt de fortificacions dàcies construïdes entre els segles I aC i I dC. Aquestes fortaleses són una clara mostra d'una fusió inusual de tècniques i conceptes arquitectònics militars i religiosos del món clàssic i de la darrera etapa de l'edat de ferro europea.
Els sis conjunts arquitectònics que tenien una missió clarament defensiva estan ubicats al centre mateix del regne de la Dàcia, que al llarg del darrer mil·lenni aC va desenvolupar-se excepcionalment des d'un punt de vista cultural i socioeconòmic. El Regne daci i les fortaleses van sucumbir davant de l'empenta romana, que va conquerir i dominar la regió al llarg dels primers anys del segle ii dins de les campanyes militars de conquesta portades a terme per l'emperador Trajà i que són conegudes com a guerres dàcies (101-102 i 105-106).
L'any 1999 aquest conjunt arqueològic fou declarat Patrimoni de la Humanitat per la UNESCO, ja que les fortaleses dàcies representen una fusió de tècniques i de conceptes arquitectònics militars que van crear un estil únic en el món clàssic. El conjunt que va rebre aquesta distinció està format per les fortaleses de:
* Sarmizegetusa
* Blidaru
* Piatra Roşie
* Costeşti
* Căpâlna
* Baniţa
Actualment s'ha pogut comprovar que alguns buscadors de tresors sense cap mena d'escrúpols s'han desplaçat a la regió per espoliar el ric llegat arquitectònic i material que van deixar els dacis.

## Enllaços externs

* Pàgina oficial de la Comissió de la UNESCO per a Romania Arxivat 2008-08-19 a Wayback Machine. (romanès) (anglès).
* Pàgina amb imatges de les fortaleses dàcies Arxivat 2009-10-27 a Wayback Machine. (francès) (anglès).
* Pàgina oficial de la UNESCO (francès) (anglès).
# Fortaleza (desambiguació)

«Fortaleza» té aquests significats:
* Fortaleza, una ciutat del nord-est del Brasil.
* Fortaleza de Minas, un municipi de l'estat de Minas Gerais.
* Fortaleza Esporte Clube, un club poliesportiu destacat en futbol, brasiler de la ciutat de Fortaleza
Viccionari
# Alfons Vandenbrande

Alfons Vandenbrande (Kessel, 15 de desembre de 1928 - Lier, 23 d'abril de 2016) va ser un ciclista belga que va ser professional entre 1952 i 1961. En el seu palmarès destaca una victòria d'etapa a la Volta a Bèlgica de 1957.

## Palmarès

* 1948
** Vencedor d'una etapa a la Volta a Bèlgica amateur
* 1953
** 1r al Circuit de Bèlgica central
* 1954
** 1r a la Omloop der Vlaamse Gewesten
* 1957
** Vencedor d'una etapa de la Volta a Bèlgica

### Resultats al Tour de França

* 1954. Abandona (8a etapa)

## Referències

* ↑ «VANDENBRANDE Alfons». [Consulta: 29 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Alfons VANDENBRANDE» (en italià). [Consulta: 29 desembre 2022].

## Enllaços externs

* Fitxa a sitiodeciclismo.net
* Fitxa a cyclebase.nl Arxivat 2014-05-29 a Wayback Machine.
# Alfons Vidal-Quadras i Rosales

Alfons Vidal-Quadras i Rosales (4 de gener de 1930 - 17 de juliol de 2007) fou un atleta català especialitzat llançaments, considerat un dels millors llançadors de la història de l'atletisme català i espanyol.

## Biografia

Començà a entrenar-se a la Residència Blume l'any 1952. Desenvolupà la seva carrera al CN Barcelona. Es proclamà campió de Catalunya a l'aire lliure en 22 ocasions, dotze en llançament de pes i deu en llançament de disc. També fou quatre cops campió en llançament de pes en pista coberta. També guanyà cinc campionats d'Espanya en pes i dos més en disc. Fou 43 cops internacional absolut amb Espanya, i guanyà la medalla de bronze en pes en els Jocs Iberoamericans de 1960.
Va superar divuit vegades el rècord català de llançament de pes i deu cops el de disc, i establí catorze plusmarques d'Espanya de pes. Fou l'encarregat de llegir el jurament olímpic en nom dels participants en els Jocs del Mediterrani de 1955 a Barcelona. Va rebre distincions com la medalla de bronze de la Ciutat de Barcelona i de la Diputació de Barcelona al millor esportista, i la medalla com a Forjador de la Història Esportiva de Catalunya l'any 1987.

## Palmarès
### Campió de Catalunya

* Llançament de pes: 1954, 1955, 1956, 1958, 1959, 1960, 1961, 1963, 1964, 1965, 1966, 1967
* Llançament de disc: 1953, 1954, 1955, 1956, 1957, 1958, 1959, 1963, 1964, 1966
* Llançament de pes (pista coberta): 1968, 1969, 1970, 1972

### Campió d'Espanya

* Llançament de pes: 1957, 1958, 1959, 1960, 1962
* Llançament de disc: 1957, 1964

## Referències

* 1 2 3 4 5 6 7 «Alfonso Vidal-Quadras Rosales». Gran Enciclopèdia Catalana. Barcelona: Grup Enciclopèdia Catalana.
* 1 2 3 4 «Alfonso Vidal-Quadras ha fallecido». RFEA, 18-07-2007. Arxivat de l'original el 2016-10-13. [Consulta: 7 setembre 2016].
* 1 2 «Campionat de Catalunya». fcatletisme.cat. Arxivat de l'original el 2016-10-20. [Consulta: 7 setembre 2016].
* ↑ «Campionat d'Espanya». RFEA. Arxivat de l'original el 2017-08-04. [Consulta: 7 setembre 2016].
# Fontanilhas

Fontanilhas (francès Fontenilles) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Apol·loni de Cítion

Apol·loni Citiensis (en llatí Apollonius Citiensis, en grec antic Άπολλώνιος ό Κιτιεύς) era un metge nascut a Citium a Xipre.
Va ser el comentarista més antic dels coneguts de les obres d'Hipòcrates, comentaris que encara existeixen. Va estudiar medicina a Alexandria amb el metge Zòpir, i probablement va exercir en aquesta mateixa ciutat al segle i aC.

## Referències

* ↑ [https://quod.lib.umich.edu/m/moa/acl3129.0001.001/260?rgn=full+text;view=image;q1=Apollonius+CitiensisSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 245. ]
# Stef Van Zummeren

Stef Van Zummeren (Turnhout, 20 de desembre de 1991) és un ciclista belga, professional des del 2015. Actualment corre a l'equip Vérandas Willems-Crelan.

## Palmarès

* 2010
** Vencedor d'una etapa a la Ronda van Vlaams-Brabant
* 2012
** Vencedor d'una etapa a la Volta a Palència
* 2015
** 1r al Circuit de Valònia

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Cristòdul d'Alexandria

Cristòdul d'Alexandria va ser patriarca Ortodox d'Alexandria de l'any 907 al 932.
Nascut a Alep, va ocupar la seu al cap de tres anys d'estar vacant. Va ser ordenat a Jerusalem pel patriarca Elies. Els alexandrins van exigir que es renovés l'ordenació a la seva Església, que va tenir lloc l'any 907, o potser el 8 de juny de l'any 908 segons les fonts dels pares benedictins. Durant el seu patriarcat, la coneguda església de Cesari va ser cremada. Segons les fonts dels pares benedictins, hauria mort el 21 de desembre de 933 i no l'any 932.

## Referències

* ↑ «Christodoulus (907-932)». Previous patriarchs. Patriarchate of Alexandria. [Consulta: 11 setembre 2023].
* ↑ Pontini, Giuseppe (ed. i trad.). L'arte di verificare le date dei fatti storici, delle inscrizioni, delle cronache e di altri antichi monumenti dal principio dell'era cristiana sino all'anno 1770: col mezzo di una tavola cronologica ... vol. II. Venècia: Dalla Tip. di Giuseppe Gattei, 1832, p. 296-297.
# Artazostre

Artazostre (Arta-zauštri "la que té el favor d'Arta") fou una princesa aquemènida filla de Darios I el Gran.
Heròdot diu que es va casar amb Mardoni, fill de Gòbries, uns dels set nobles conspiradors contra Smerdis de Pèrsia, que va dirigir la campanya militar de Tràcia i Macedònia el 492 aC (la boda fou aquell mateix any o molt poc abans).
Sembla que el seu nom no s'esmenta a les taules de fortificació de Persèpolis (documents administratius trobats a Persèpolis), però hi ha referències (en tauletes datades l'any 498 aC) a una "esposa de Mardoni, filla del rei", que va rebre racions per a un viatge que va fer amb Gobryas i una dona anomenada Radušnamuya o Ardušnamuya, potser la dona de Gobryas. Tanmateix, una altra interpretació del text suggereix que Ardušnamuya era en realitat la "esposa anònima de Mardonius".

## Referències

* ↑ Foundation, Encyclopaedia Iranica. «Welcome to Encyclopaedia Iranica» (en anglès americà). [Consulta: 22 octubre 2023].
* ↑ Lewis, D. «Persians in Herodotus». Selected Papers in Greek and Near Eastern History. Cambridge University Press, 1997, p. 345–362.
* ↑ «Mardonius - Livius». [Consulta: 22 octubre 2023].
# Fatou Keïta

Fatou Keïta (Soubré, 1965) és una escriptora ivoriana en llengua francesa.
Va cursar estudis primaris a Bordeus on el seu pare acabava cirurgia, més tard va estudiar en Anglaterra, Estats Units i a la Universitat de Cocody. La seva primera novela, Rebelle, parla de l'ablació.

## Bibliografia

* 1996 : Le petit garçon en bleu, La voleuse de sourires, Sibani la petite dernière
* 1998 : Rebelle
* 1999 : Le coq qui ne voulait plus chanter
* 2002 : Le billet de 10 000 F
* 2004 : Un arbre pour Lollie
* 2006 : Et l'aube se leva…
* 2009 : Le chien qui aimait les chats!
* 2011 : La petite pièce de monnaie

## Enllaços externs

* (francès) Info
# Hellraiser's Ball Caught In The Act (versió en CD)

Hellraisers Ball: Caught in the Act és un àlbum en directe de música de L.A. Guns, llançat el 2008.
També hi ha una versió en DVD publicat per Snapper Music el 2005. És l'únic àlbum amb els guitarristes Keri Kelli i Brent Muscat.

## Cançons

* "Over the Edge"
* "Kiss My Love Goodbye"
* "Never Enough"
* "Sex Action"
* "Revolution"
* "Long Time Dead"
* "Beautiful"
* "Hellraisers Ball"
* "Don't Look at Me That Way"
* "One More Reason"
* "Electric Gypsy"
* "The Ballad of Jayne"
* "Rip and Tear"

## Formació

* Phil Lewis: Veus
* Keri Kelli: Guitarra
* Brent Muscat: Guitarra
* Adam Hamilton: Baix
* Steve Riley: Bateria
# Neobuxbaumia

Neobuxbaumia és un gènere de cactus. Són plantes natives de Mèxic. Sovint s'utilitzen en jardineria. El nom del gènere prové del botànic alemany Franz Buxbaum.

## Sinònims

Els gèneres Pseudomitrocereus Bravo i Buxb. i Rooksbya Backeb. han passat a ser sinònims del gènere Neobuxbaumania.